6. Nadchádzajúci samit EÚ - USA a Transatlantická hospodárska rada (
Elmar Brok
(DE) Vážený pán predsedajúci, dámy a páni, viacero skupín zastáva názor, že by sme mali uviesť niečo o koordinácii opatrení menovej politiky vzhľadom na rozhodnutie amerického Federálneho rezervného systému týkajúce sa 600 miliárd USD. Chceme dodať len toto:
Vyzýva USA, aby pri vykonávaní svojej domácej menovej politiky nezhoršovali problém svetovej rovnováhy výmenných kurzov.
(DE) Verím, že to bude rozumný dodatok, lebo na samite určite zohrá určitú úlohu.
Elmar Brok
(DE) Vážený pán predsedajúci, okrem toho, čo som práve povedal, by som chcel požiadať o zahrnutie menovej politiky do odôvodnení. Verím, že táto veta by tu mohla získať širokú podporu:
Keďže koordinované menové politiky by mali mať v transatlantickom partnerstve vyššiu prioritu.
